rejauldu/bengali-wikipedia huggingface dataset:
আমান্ডা মাইক-এবেয়ে (জন্ম ৩০ এপ্রিল ১৯৮৬) একজন নাইজেরীয় অভিনেত্রী এবং খণ্ডকালীন মডেল। তিনি ক্লিনিক ম্যাটার্স  এবং সুপার স্টোরিতে অভিনয়ের জন্য পরিচিত।   পেশা  তিনি ২০০৮ সালে ওয়েপিং টাইগার চলচ্চিত্রের মাধ্যমে চলচ্চিত্র শিল্পে আত্মপ্রকাশ করেন।   ইনফরমেশন নাইজেরিয়া দ্বারা করা ২০১৩ সালের একটি সাক্ষাত্কারে, এবেয়ে জানান যে $৫০ মিলিয়নের বিনিময়ে একজন পেশাদার অভিনেত্রী হিসাবে তিনি সেটে বিবস্ত্র হতে প্রস্তুত।    ব্যক্তিগত জীবন  এবেই ডেল্টা রাজ্যের আগবর উপজাতীয় ব্যক্তি। তিনি বেনসন আইডাহোসা বিশ্ববিদ্যালয় থেকে আন্তর্জাতিক অধ্যয়ন এবং কূটনীতির উপর স্নাতক ডিগ্রি লাভ করেন।  ২০১৬ সালে, তিনি কানাডায় একটি পুত্র সন্তানের জন্ম দেন।   দ্য অথরিটি পত্রিকা প্রকাশ করে যে, এবেয়ে একটি ইনস্টাগ্রাম পোস্টে প্রকাশ করেছেন যে প্রাথমিকভাবে তিনি বাচ্চা নেওয়ার অপেক্ষায় ছিলেন না, কিন্তু যেহেতু তিনি পুত্র সন্তানের জন্ম দিয়েছেন তাই তিনি ঈশ্বরকে ধন্যবাদ জ্ঞাপন করেছেন।  ২০১৬ সালে, এবেয়ের মা আবার বিয়ে করেন।    চলচ্চিত্রের তালিকা    টং (২০১০)  বার্নিং টিয়ার্স (২০০৯)  হিট অফ দ্য মোমেন্ট (২০০৯)  ক্লিনিক ম্যাটার (২০০৯)  ডেনজারাস অ্যাঞ্জেলস আস ক্যারল  দি পাস্তর'স ডটার যাজকের কন্যা  ডিজায়ার ইচ্ছা  মাই লাস্ট ওয়েডিং আমার শেষ বিবাহ  ১০০% সিক্রেট (2012)   উইপিং টাইগার  উইথইন টাইগার  কিপ মাই লাভ  সুপার স্টোরি (মোর দ্যান এ ফ্রেন্ড, ২০০৮)  সুপার স্টোরি (ব্লাস্ট ফ্রম পাস্ট, ২০০৭)  ইট'স হার ডে   টেইলস অফ ওমেন   দি ইভিল সিড  অ্যাগোন্মা: দ্য আনব্রেকেবল এগ  সরোফুল হার্ট  ( এবুব নওয়াগ্বো এবং ইউল এডোচির সাথে)  এভরিডে পিপল (টিভি সিরিজ)   ইনডিসেন্ট লাভার (চলচ্চিত্র)   পুরস্কার এবং মনোনয়ন   ২০১১ এনইএ পুরস্কার - একটি টিভি সিরিজের সেরা অভিনেত্রী   ২০১৫ ক্লাসিক মিডিয়া মেরিট পুরস্কার   ২০১৫ গার্ডেন সিটি ফ্যাশন পুরস্কার   ২০১৬ জেডএএফএএ পুরস্কার - সেরা প্রধান অভিনেত্রী   ২০১৬ এনএএফসিএ পুরস্কার - সেরা প্রধান অভিনেত্রী    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:নাইজেরীয় চলচ্চিত্র অভিনেত্রী বিষয়শ্রেণী:নাইজেরীয় নারী মডেল
শাহজাহান হাওলাদার সুজন বাংলাদেশের ব্রাহ্মণবাড়িয়া জেলার রাজনীতিবিদ। ব্রাহ্মণবাড়িয়া-৬ আসনের সাবেক সংসদ সদস্য।   প্রাথমিক জীবন  শাহজাহান হাওলাদার সুজন ব্রাহ্মণবাড়িয়া জেলায় জন্মগ্রহণ করেন।   রাজনৈতিক জীবন  শাহজাহান হাওলাদার সুজন ঢাকা মহসিন হলের প্রাক্তন ভিপি ছিলেন। এরশাদবিরোধী আন্দোলন বিরোধী আন্দলনের অনন্য ভুমিকা ছিল তার। তিনি ১৯৯৪ সালের উপনির্বাচনে (বিএনপির সাংসদ এ. টি. এম. ওয়ালী আশরাফের মৃত্যুর পর) ও ফেব্রুয়ারি ১৯৯৬ সালের নির্বাচনে (পরপর দুইবার) ব্রাহ্মণবাড়িয়া-৬ আসন থেকে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন।   মৃত্যু  শাহজাহান হাওলাদার সুজন দলীয় রাজনৈতিক কোন্দলে ৩ জুলাই ২০০১ সালে   আততারীর ছুরিকাঘাতে ঢাকায় নির্মমভাবে মৃত্যুবরণ করেন। দুই দিন পর তার ঘনিষ্ঠ বন্ধু তৎকালীন ভূমি উপ-মন্ত্রী রুহুল কুদ্দুছ তালুকদার দুলু তার লাশ ঢাকা মেডিকেল কলেজ হাসপতালের মর্গ হতে উদ্ধার করেন এবং বর্তমান মুক্তিযুদ্ধা বিষয়ক প্রতিমন্ত্রী ক্যাপ্টেন (অব.) এবি তাজুল ইসলাম লাশ তার গ্রামের বাড়ীতে নিয়ে যান। তার ক্ষতবিক্ষত লাশ দেখে জনতা বিক্ষোভে ফেটে পড়ে এবং মৃত্যুর জন্য দায়ী সন্দেহবাজন ব্যক্তিদের প্রায় ২০-২৫টি বাড়ি ঘর আগুনে পুড়িয়ে ছারখার করে দেয়। পরবর্তীতে তার স্মৃতি সরণীয় করে রাখার নিমিত্তে সুজন স্মৃতি পরিষদ ও ৩ জুলাই ২০০২ সালে সুজন স্মৃতি কলেজ প্রতিষ্ঠা করা হয়।    তথ্যসূত্র   বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:২০০১-এ মৃত্যু বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:১৯৬০-এর দশকে জন্ম বিষয়শ্রেণী:গুপ্তহত্যার শিকার বাংলাদেশী রাজনীতিবিদ বিষয়শ্রেণী:বাংলাদেশে খুন হওয়া ব্যক্তি বিষয়শ্রেণী:২০০১-এ গুপ্তহত্যার শিকার রাজনীতিবিদ বিষয়শ্রেণী:২০০১-এ বাংলাদেশে খুন বিষয়শ্রেণী:২০০০-এর দশকে গুপ্তহত্যার শিকার এশীয় রাজনীতিবিদ
রানী পদ্মিনী (১৯৬২ - ১৫ অক্টোবর ১৯৮৬) ছিলেন ১৯৮০-এর দশকের একজন অভিনেত্রী। ইনি মূলত মালায়ালাম, তামিল, কন্নড়, তেলুগু এবং কয়েকটি হিন্দি চলচ্চিত্রে অভিনয় করেছিলেন। তিনি সংঘর্ষম চলচ্চিত্রের মাধ্যমে চলচ্চিত্র জগতে প্রবেশ করেন। পদ্মিনী পরাঙ্কিমালা, শারম, বন্ধম এবং কিলিকোঞ্চল -এর মতো জনপ্রিয় আঞ্চলিক চলচ্চিত্রে উল্লেখযোগ্য ভূমিকা পালন করেছেন।  ১৯৮৬ সালের ১৫ অক্টোবর পদ্মিনীর বাড়িতে তার তিনজন কর্মচারী তাকে এবং তার মাকে হত্যা করে।   ব্যক্তিগত জীবন  পদ্মনী মাদ্রাজের আন্না নগরে চৌধুরী এবং ইন্দিরাকুমারীর ঘরে জন্মগ্রহণ করেন। তিনি ছিলেন তাদের একমাত্র সন্তান।   মৃত্যু  ১৯৮৬ সালের ১৫ অক্টোবর সকালে, রানী পদ্মিনীর গাড়িচালক জেবরাজ, প্রহরী লক্ষ্মী নরসিংহ ওরফে কুট্টি এবং রাঁধুনি গণেশান তার মা ইন্দিরাকুমারীর উপর আক্রমণ করে তাকে হত্যা করে। মায়ের চিৎকার শুনে রানী পদ্মিনী খোঁজ করতে এলে তাকেও হত্যা করা হয়। তিনজন অপরাধীকে গ্রেপ্তার করা হয়েছিল এবং যাবজ্জীবন কারাদণ্ড দেওয়া হয়েছিল। রাণী পদ্মিনীর হত্যাকাণ্ড তামিলনাড়ু এবং কেরালা জুড়ে আলোড়ন সৃষ্টি করে এবং অভিযোগ করা হয় যে রাণী পদ্মিনীর ঘনিষ্ঠ যোগাযোগকারী একজন উচ্চপদস্থ ব্যক্তিকে রক্ষা করার জন্য এই তিনজনকে গ্রেপ্তার করা হয়েছিল।   চলচ্চিত্র তালিকা    মালয়ালম  বছর  শিরোনাম  ভূমিকা  মন্তব্য  ১৯৮১  ভিলাঙ্গুম ভীনায়ুম      সংঘর্ষম  লেখা    থেনুম ৱয়াম্বুম  আশা    থারাভু  কার্থু    থুষারাম  শোভা    পরাঙ্কিমালা  শ্রীদেবী    কথয়ারিয়াতে  ঊষা    ১৯৮২  আশা  নীনা চেরিয়ান    মারুপাচা  রাণী    আ দিবাসম      আক্রোশম  রেখা    অনুরাগাক্কোদাথি  মিনি    বিদিচাথুম কোঠিচাথুম  ঊষা    শারম  অনিথা    ভীমন      ১৯৮৩  নিজল মূড়িয়া নিরঙ্গল  লীলা    হিমবাহিনী  সৈনাবা    কুয়িলিনেথেদি  চিত্রা ঠাম্পাট্টি    বন্ধম  শর্মিলা    ইনিয়েঙ্কিলুম  রেখা    নাসিমা  নাসিমা    ইত্তাপুলি  হেমা    ঈ যুগম  মাধবী    ১৯৮৪  অথিরাথ্রম  নাসিমা    মনসে নিনাক্কু মঙ্গলাম  গীতা    আম্মে নারায়ণা  নানিকুট্টি (যক্ষী)    কাদামত্তাচ্চান  বিভাথু    নিষেধী  অজিথা    কৃষ্ণ গুরুভায়ুরাপ্পা  শারদা    কিলিক্কোঞ্চল      ইথা ইনু মুথাল  নিম্মি    আক্কারে  ভালসলা    ১৯৮৫  আক্কাচিদে কুঞ্জুভাভা      উয়ার্তেঝুনেলপু      ইদানিলাঙ্গাল  সুভদ্রা    ১৯৮৬  আন্নোরু রাভিল      করিনাগম      ১৯৮৭  ভাম্বান  ডমিনিকের কন্যা    ১৯৮৮  ভীকরণ  সুমা   তামিল  বছর শিরোনাম ভূমিকা মন্তব্য ১৯৮০ মাত্রাভাই নেরিল ১৯৮১ পট্টম পাধবী১৯৮২ ক্রোধাম কবিতা কাদুভুল্লুকু ওরু কাদিধাম অনু কানাভুগাল কার্পানাইগাল পাক্কাথু ভিতু রোজা ১৯৮৩ ভিলিয়ানুর মাথা ১৯৮৪ নিরপরাধি অরুণা   কন্নড়  বছর শিরোনাম ভূমিকা মন্তব্য ১৯৮০ অনুরক্তে ১৯৮৭ রোমানচানা   হিন্দি    প্রেম সন্দেশ (১৯৮৮).. (মরণোত্তর মুক্তিপ্রাপ্ত)   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৮৬-এ মৃত্যু বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কেরলে খুন হওয়া ব্যক্তি
রুচিরা শমন আকমিমানা পল্লিয়াগুরুগে (; জন্ম: ২২ জানুয়ারি, ১৯৬৮) মাতারায় জন্মগ্রহণকারী শ্রীলঙ্কান আম্পায়ার ও সাবেক প্রথম-শ্রেণীর ক্রিকেটার। ঘরোয়া ক্রিকেটে ব্লুমফিল্ড ক্রিকেট ও অ্যাথলেটিক ক্লাব, চিল ম্যারিয়ান্স ক্রিকেট ক্লাব, নন্দেস্ক্রিপ্টস ক্রিকেট ক্লাব, ওল্ড ক্যাম্ব্রিয়ান্স স্পোর্টস ক্লাব, সারাসেন্স স্পোর্টস ক্লাবের হয়ে খেলেছেন।ESPN Cricinfo: Ruchira Palliyaguruge তিনি ডানহাতে মিডিয়াম পেস বোলিং ও ডানহাতে ব্যাটিংয় পারদর্শী ছিলেন। সমগ্র খেলোয়াড়ী জীবনে তিনি দুই শতাধিক উইকেট ও চার সহস্রাধিক প্রথম-শ্রেণীর রান সংগ্রহ করেছেন।   আম্পায়ার জীবন  ২০১২ সালের মার্চ মাসে কিংসটাউনে অনুষ্ঠিত ওয়েস্ট ইন্ডিজ-অস্ট্রেলিয়ার মধ্যকার একদিনের আন্তর্জাতিকের মাধ্যমে রুচিরা পল্লিয়াগুরু’র আম্পায়ার হিসেবে ক্রিকেট খেলায় অভিষেক ঘটে।ESPN Cricinfo.com: Umpire and referee records তবে রুচিরা’র আম্পায়ার জীবনে বেশ বিতর্ক ঘিরে আছে। সানডে টাইমসের মাধ্যমে জানা যায়, জ্যেষ্ঠ ক্রিকেট আম্পায়ারগণ শ্রীলঙ্কা ক্রিকেটে তার আইসিসি প্যানেলে নাম প্রেরণের বিষয়ে অভিযোগ দায়ের করা হয়েছিল। তার নাম প্রেরণের বিষয়ে কোনরূপ মেধা যাচাই প্রক্রিয়া অনুসরণ করা হয়নি। টাইমসের নিবন্ধে উল্লেখ করা হয়, রুচিরা পল্লিয়াগুরু’র খেলা পরিচালনার মান অত্যন্ত নিম্নস্তরের। সংক্ষুদ্ধ আম্পায়ারগণ একজন জ্যেষ্ঠ ক্রিকেট কর্মকর্তাকে আম্পায়ারদের পরীক্ষার ফলাফল বহি পুণঃনিরীক্ষণের জন্য অনুরোধ করেছেন। কিন্তু, ঐ কর্মকর্তা তাদেরকে জানান যে, ফলাফল বহি চুরি হয়ে যাওয়ায় পুণঃমূল্যায়ণ করা সম্ভব নয়।Umpires claim ICC Panel not selected on merit''  ২০১২ সালের এশিয়া কাপের গুরুত্বপূর্ণ মুহুর্তে আউটের বিতর্কিত সিদ্ধান্ত দিয়ে পুনরায় সংবাদ শিরোনামে চলে আসেন পল্লিয়াগুরু। ১৬ মার্চ, ২০১২ তারিখে বাংলাদেশ ও ভারতের মধ্যকার খেলায় তিনি থার্ড আম্পায়ারের দায়িত্বে ছিলেন। ব্যাটসম্যানকে বেনিফিট অব ডাউটে সিদ্ধান্ত না দিয়ে তিনি আউট হিসেবে লাল বোতামে চাপ দেন। সাকিব আল হাসানকে ক্রিজে থাকা অবস্থায় তিনি এ সিদ্ধান্ত দেন।Mushfiqur's men steal Tendulkar's thunder বাংলাদেশের ইংরেজি দৈনিক ডেইলি স্টারে উল্লেখ করা হয় যে, রুচিরা দর্শকদেরকে হতবাক করে দিয়ে সাকিব আল হাসানকে প্যাভিলিয়নে ফেরত পাঠিয়েছেন।Tigers gatecrash Tendulkar's party   তথ্যসূত্র    বহিঃসংযোগ     বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ওডিআই ক্রিকেট আম্পায়ার বিষয়শ্রেণী:শ্রীলঙ্কান টি২০আই ক্রিকেট আম্পায়ার বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:চিল ম্যারিয়ান্স ক্রিকেট ক্লাবের ক্রিকেটার বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:চিল মেরিয়ান্স ক্রিকেট ক্লাবের ক্রিকেটার বিষয়শ্রেণী:শ্রীলঙ্কান টেস্ট ক্রিকেট আম্পায়ার
শারদা পৌরসভা () নেপালের পশ্চিমাঞ্চলীয় উন্নয়ন অঞ্চলের রাপ্তী অঞ্চলের সল্যান জেলায় অবস্থিত একটি পৌরসভা। ১৮ ই মে, ২০১৪ সালে সাতটি গ্রাম উন্নয়ন সমিতি নিয়ে এই পৌরসভাটি গঠিত হয়। সমিতিগুলো হলো ডাঁডাগাউঁ, হিবল্চা, কজেরী, খলঙ্গা, মার্কে, সৈজুবাল টাকুরা এবং স্যানীখেল। 72 new municipalities announced My Republica Govt announces 72 new municipalities  The Kathmandu Post  ১৯৯১ সালে নেপালের জনশুমারি অনুসারে এর জনসংখ্যা ছিল ৬,৩৯০ জন। ২০১১ সালের সর্বশেষ জনশুমারি অনুসারে জনসংখ্যা বেড়ে দাঁড়িয়েছে ২৩,৭৩০ জন।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:রাপ্তী অঞ্চলের গ্রাম উন্নয়ন সমিতি বিষয়শ্রেণী:নেপালের সল্যান জেলার জনপদসমূহ
পাপুয়া নিউগিনি জাতীয় ফুটবল দল () হচ্ছে আন্তর্জাতিক ফুটবলে পাপুয়া নিউগিনির প্রতিনিধিত্বকারী পুরুষদের জাতীয় দল, যার সকল কার্যক্রম পাপুয়া নিউগিনির ফুটবলের সর্বোচ্চ নিয়ন্ত্রক সংস্থা পাপুয়া নিউগিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৬৩ সালের ২৯শে আগস্ট তারিখে, পাপুয়া নিউগিনি প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে পাপুয়া নিউগিনি ফিজির কাছে ৩–১ গোলের ব্যবধানে পরাজিত হয়েছে।  ২৫,০০০ ধারণক্ষমতাবিশিষ্ট স্যার হুবার্ট মারে স্টেডিয়ামে কাপুলস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পাপুয়া নিউগিনির রাজধানী পোর্ট মোর্সবিতে অবস্থিত। বর্তমানে এই দলের ম্যানেজারের দায়িত্ব পালন করছেন বব মরিস এবং অধিনায়কের দায়িত্ব পালন করছেন হেকারি ইউনাইটেডের মধ্যমাঠের খেলোয়াড় মাইকেল ফস্টার।  পাপুয়া নিউগিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে পাপুয়া নিউগিনি এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ ওএফসি নেশন্স কাপের ফাইনালে পৌঁছানো, যেখানে তারা অতিরিক্ত সময় শেষে নিউজিল্যান্ডের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে।  মাইকেল ফস্টার, রেগি দাভানি, রেমন্ড গুনেম্বা, নাইজেল দাবিনিয়াবা এবং নাথানিয়েল নেপানির মতো খেলোয়াড়গণ পাপুয়া নিউগিনির জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৭ সালের জুন মাসে প্রকাশিত র‌্যাঙ্কিংয়ে পাপুয়া নিউগিনি তাদের ইতিহাসে সর্বোচ্চ অবস্থান (১৫৩তম) অর্জন করে এবং ২০১৬ সালের অক্টোবর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পাপুয়া নিউগিনির সর্বোচ্চ অবস্থান হচ্ছে ১৩৪তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  ১৯৯৮  উত্তীর্ণ হয়নি  ৬  ২  ১  ৩  ৫  ১৩   ২০০২  অংশগ্রহণ করেনি  অংশগ্রহণ করেনি  ২০০৬  উত্তীর্ণ হয়নি  ৪  ২  ১  ১  ১৭  ৬  ২০১০  অযোগ্য ঘোষিত  অযোগ্য ঘোষিত  ২০১৪  উত্তীর্ণ হয়নি  ৩  ০  ১  ২  ২  ৪  ২০১৮  ৯  ৩  ৩  ৩  ১৯  ১৩  ২০২২  অনির্ধারিত  অনির্ধারিত মোট   ০/২১   ২২  ৭  ৬  ৯  ৪৩  ৩৬  তথ্যসূত্র  বহিঃসংযোগ     ফিফা-এ পাপুয়া নিউগিনি জাতীয় ফুটবল দল    ওএফসি-এ পাপুয়া নিউগিনি জাতীয় ফুটবল দল   বিষয়শ্রেণী:পাপুয়া নিউগিনি জাতীয় ফুটবল দল বিষয়শ্রেণী:ওশেনিয়ার জাতীয় ফুটবল দল
This template is a shortcut for producing columns using CSS. It generates the CSS for various browsers. Supported browsers are the current versions of Firefox, Safari and Chrome.   ব্যবহার   Insert this template within a style tag of any block-style element:  {{column-count | [number of columns]}}  The default number of columns is 2.   উদাহরণ    <div style="{{column-count|3}}">Lorem ipsum...</div> will produce:   Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum. <hecbi>"<off deleshasm,in voluptate velit> <> </> <=> <ping> <ping> <ping<hous tri haff velit>   আরও দেখুন          বিষয়শ্রেণী:ক্রস-ব্রাউজার সামঞ্জস্য টেমপ্লেট
সিকান্দার বখ্ত (; জন্ম: ২৫ আগস্ট, ১৯৫৭) সিন্ধু প্রদেশের করাচিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন।  ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স, পাবলিক ওয়ার্কস ডিপার্টমেন্ট, সিন্ধু ও ইউনাইটেড ব্যাংক লিমিটেড দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন তিনি।   আন্তর্জাতিক ক্রিকেট  ১৯৭৪-৭৫ মৌসুম থেকে ১৯৮৯-৯০ মৌসুম পর্যন্ত সিকান্দার বখতের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে ২৬ টেস্টে ও ২৭টি একদিনের আন্তর্জাতিকে অংশগ্রহণ করেছিলেন সিকান্দার বখ্ত। ৩০ অক্টোবর, ১৯৭৬ তারিখে করাচিতে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ৩ জানুয়ারি, ১৯৮৩ তারিখে ফয়সলাবাদে সফরকারী ভারতের বিপক্ষে সর্বশেষ টেস্টে অংশ নেন তিনি।  ১৯৭৯-৮০ মৌসুমে ভারত গমন করেন। সিরিজের দ্বিতীয় টেস্টে দূর্দান্ত ক্রীড়াশৈলী প্রদর্শন করেছিলেন তিনি। এহতেশামুদ্দিনের পরিবর্তে খেলতে নেমে ৮/১২৬ বোলিং পরিসংখ্যান গড়েন। ঐ টেস্টে তিনি এগারো উইকেট দখল করেন।   খেলার ধরন  দীর্ঘদেহী ফাস্ট মিডিয়াম বোলার হিসেবে প্রাণবন্ত পেস বোলিং করতেন। সহজাত আউট সুইঙ্গারে অধিকাংশ ব্যাটসম্যানই বিভ্রান্তির কবলে নিপতিত হতেন। তবে, ঐ সময়ের সেরা বোলারদের তুলনায় সচরাচর পিছিয়ে ছিলেন। করাচিতে সফররত ইংল্যান্ড দলের বিপক্ষে একদিনের আন্তর্জাতিকে অধিনায়ক মাইক ব্রিয়ারলি’র হাত ভেঙ্গে সংবাদ শিরোনামে চলে আসেন।   অবসর  ক্রিকেট খেলা থেকে অবসর গ্রহণের পর ২০০৩ সালের ক্রিকেট বিশ্বকাপে পাকিস্তান দলের সহায়ক কর্মকর্তার দায়িত্ব পালন করেছিলেন। বর্তমানে তিনি জিও নিউজে ক্রীড়া বিশ্লেষকের দায়িত্বে রয়েছেন। এছাড়াও, এক্সপ্রেস নিউজ, ইন্দাস ও সামা টেলিভিশনের ক্রীড়া বিশ্লেষক তিনি।   তথ্যসূত্র    আরও দেখুন   মজিদ খান  সরফরাজ নওয়াজ  ১৯৭৯ ক্রিকেট বিশ্বকাপ দলসমূহ  পাকিস্তানি টেস্ট ক্রিকেটারদের তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ         বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:সিন্ধু এ-এর ক্রিকেটার বিষয়শ্রেণী:সিন্ধুর ক্রিকেটার
চিরকুমার সভা  হল রবীন্দ্রনাথ ঠাকুর কর্তৃক রচিত একটি বাংলা নাটক। এটি একটি প্রহসন। এটি ১৯২৬ খ্রিষ্টাব্দে প্রকাশিত হয়। এটি তারই লেখা প্রজাপতির নির্বন্ধ নামক উপন্যাসের নাট্যরূপ।  এই নাটকে শৈলবালার পুরুষ ছদ্মবেশ ধারণ শেকসপিয়রীয় রীতির অনুসরণ।"বাংলা নাটকে শেক্‌সপীয়ারের প্রভাব", অর্ধেন্দু মুখোপাধ্যায়, প্রবন্ধ সঞ্চয়ন, সম্পাদনা: ড. সত্যবতী গিরি ও ড. সমরেশ মজুমদার, রত্নাবলী, কলকাতা, ২০০৬   মূল বিষয়বস্তু  নাটকের মুল উপজীব্য হচ্ছে- দেশপ্রেমিক উদ্যমী যুব সম্প্রদায়ের সন্যাসব্রত গ্রহণের তাগিদ এবং হঠাৎ দমকা হাওয়ায় সে ব্রত ভেঙ্গে ফেলার আকস্মিকতা। সকল দেশেই একদল মানুষ থাকেন, যারা সংসারী হওয়ার জন্য জন্মগ্রহণ করেন না। তাদের সকলকে এক উদ্দেশে বাধবার জন্য চিরকুমার সভার সৃষ্টি। লক্ষ্য দেশের কাজ করা।    চরিত্রসমূহ   চন্দ্রমাধববাবু - কলিকাতার কোনো কাজের অধ্যাপক, চিরকুমার সভার সভাপতি  শ্রীশ, বিপিন, পূর্ণ - চিরকুমার সভার সভ্যতা  অক্ষয়কুমার - জগত্তারিণীর বড়ো জামাতা রসিকদাদা - জগত্তারিণীর দূরসম্পর্কীয় খুড়া বনমালী - ঘটক গুরুদাস - ওস্তাদ দারুকেশ্বর, মৃত্যুঞ্জয় - কুলীন যুবকদ্বয় জগত্তারিণী - বিধবা হিন্দু মহিলা পুরবালা - জগত্তারিণীর জ্যেষ্ঠা কন্যা, অক্ষয়কুমারের স্ত্রী শৈলবালা - জগত্তারিণীর বিধবা কন্যা নৃপবালা, নীরবালা - জগত্তারিণীর দুই অবিবাহিতা কন্যা নির্মলা - চন্দ্রমাধববাবুর অবিবাহিতা ভাগিনেয়ীরবীন্দ্র নাটক সমগ্র (অখণ্ড), সেপ্টেম্বর ২০১৫, ষষ্ঠ প্রকাশ, মুদ্রাকর: ঈশিতা অফসেট, পরিবেশক: কামিনী প্রকাশালয়।   চলচ্চিত্র নির্মাণ    তথ্যসূত্র    বহিঃসংযোগ   rabindra-rachanabali.nltr.org  বিষয়শ্রেণী:রবীন্দ্রনাথ ঠাকুরের নাটক বিষয়শ্রেণী:১৯২৬-এর বই
সুসান মিশেলসন (জন্ম ২৯ ফেব্রুয়ারি ১৯৭২)  একজন অস্ট্রেলীয় দূরপাল্লার দৌড়বিদ। ২০০১ সালে, তিনি কানাডার আলবার্টা, এডমন্টনে অনুষ্ঠিত ২০০১ বিশ্ব অ্যাথলেটিক্স চ্যাম্পিয়নশিপে মহিলাদের ম্যারাথনে প্রতিদ্বন্দ্বিতা করেছিলেন।   তিনি ৪০তম স্থানে শেষ করেছিলেন।    তথ্যসূত্র    বহিঃসংযোগ     বিষয়শ্রেণী:অস্ট্রেলিয়ার বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:অস্ট্রেলীয় নারী ম্যারাথন দৌড়বিদ বিষয়শ্রেণী:অস্ট্রেলীয় নারী দূরপাল্লার দৌড়বিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
উইলিয়াম এডওয়ার্ড ডাউডেসওয়েল (১৩ জুন ১৮৪১ - ১২ জুলাই ১৮৯৩) ছিলেন একজন ইংরেজ রক্ষণশীল রাজনীতিবিদ যিনি ১৮৬৫ এবং ১৮৭৬ সালের মধ্যে হাউস অফ কমন্সে বসেছিলেন।  ডাউডেসওয়েল ছিলেন পুল কোর্টের উইলিয়াম ডাউডেসওয়েলের ছেলে এবং তার স্ত্রী অ্যামেলিয়া লেটিটিয়া গ্রাহাম কসিংটন হল, সমারসেটের রবার্ট গ্রাহামের কন্যা। তার বাবা ১৮৩৫ থেকে ১৮৪২ সাল পর্যন্ত টেক্সবারির এমপি ছিলেন। তিনি ওয়েস্টমিনস্টার স্কুলে এবং অক্সফোর্ডের ক্রাইস্ট চার্চে শিক্ষা লাভ করেন। তিনি ওরচেস্টারশায়ারের একজন জেপি এবং ওরচেস্টারশায়ার ইয়োম্যানরি ক্যাভালরির অধিনায়ক ছিলেন।Debretts House of Commons and the Judicial Bench 1870  ১৮৬৫ সালের সাধারণ নির্বাচনে ডাউডেসওয়েল টেক্সবারির সংসদ সদস্য নির্বাচিত হন যা তিনি ১৮৬৬ সালের মার্চ পর্যন্ত অধিষ্ঠিত ছিলেন। ১৮৬৬ সালে তিনি ওয়েস্ট ওরচেস্টারশায়ারের এমপি নির্বাচিত হন এবং ১৮৭৬ সাল পর্যন্ত এই আসনটি ধরে রাখেন।   ব্যক্তিগত জীবন এবং মৃত্যু  ডাউডেসওয়েল ১৮৬৯ সালের ফেব্রুয়ারিতে স্যার থমাস পার্কিন্সের ৬ষ্ঠ ব্যারোনেটের কন্যা এমিলি পার্কিনসকে বিয়ে করেন। ডাউডেসওয়েল ১২ জুলাই ১৮৯৩ সালে মারা যান; তার বয়স ছিল ৫২ বছর।Debretts House of Commons and the Judicial Bench 1870   তথ্যসূত্র   বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৯৩-এ মৃত্যু বিষয়শ্রেণী:১৮৪১-এ জন্ম
বিছালী ইউনিয়ন বাংলাদেশের নড়াইল সদর উপজেলার একটি  ইউনিয়ন। ইউনিয়নটি ১৯৯৬ খ্রিঃ স্থাপিত হয়।   অবস্থান ও আয়তন  বিছালী ইউনিয়নটি জেলা শহর থেকে ২২ কি.মি. দক্ষিণে অবস্থিত। বিছালী ইউনিয়ের উত্তরে কলোড়া ও সিঙ্গাশোলপুর ইউনিয়ন, পূর্বে সিঙ্গাশোলপুর ইউনিয়ন, দক্ষিণে কালিয়া উপজেলার পেড়োলী ইউনিয়ন ও যশোরের অভয়নগর উপজেলার শুভরাড়া ইউনিয়ন, পশ্চিমে যশোরের অভয়নগর উপজেলার শ্রীধরপুর ইউনিয়ন ও বাঘুটিয়া ইউনিয়ন অবস্থিত। এই ইউনিয়নটির আয়তন ২১.৩০ বর্গ কি.মি.   প্রশাসনিক এলাকা  বিছালী ইউনিয়নটি তেরোটি গ্রামের সমান্বয় গঠিত । এ গুলি হলোঃ আড়পাড়া, মির্জাপুর ,রুখালী ,চাকই , মধুরগাতী, আরাজি-মরিচা , আকবপুর , রুন্দিয়া , আটঘরা ,বড়াল ,কালিনগর ,বিছালী ,বনখলিসাখালী   ইতিহাস    শিক্ষা  বিছালী ইউনিয়নে শিক্ষার হারঃ ৬২%। এখানে রয়েছেঃ  কলেজঃ ১টি,  উচ্চ মাধ্যমিক বিদ্যালয়ঃ ৫টি,  প্রাথমিক বিদ্যালয়ঃ ১৪টি।   অর্থনীতি  কৃষি প্রধান। তবে অনেকে সরকারি ও বেসরকারি চাকুরিজীবি রয়েছেন   উল্লেখযোগ্য ব্যক্তি    বিবিধ    তথ্যসূত্র    বহিঃসংযোগ   বিছালী ইউনিয়ন  - জাতীয় তথ্য বাতায়ন।  বিষয়শ্রেণী:নড়াইল সদর উপজেলার ইউনিয়ন
রামাপ্পা মন্দিরটি দক্ষিণ ভারতে বর্তমানে তেলেঙ্গানা রাজ্যের হায়দ্রাবাদ শহর থেকে ২০৯ কিলোমিটার দূরে এবং কাকাতীয়া রাজ্যের প্রাচীন রাজধানী ওয়ারঙ্গাল থেকে ৬৬ কিলোমিটার দূরে অবস্থিত। রামাপ্পা মন্দিরটি, রুদ্রেশ্বরা মন্দির নামেও পরিচিত । এটি কাকাতীয়া রাজবংশের হিন্দু মন্দির যা হিন্দু দেবতা শিবের উদ্দেশ্যে উৎসর্গ করা, এটি মুলুগু জেলার পালামপেট গ্রামে অবস্থিত।  এটি  ১২১৩ খ্রিস্টাব্দে  কাকাতীয়ার রাজা গণপতি দেবের এক সেনাপতি রেচার্লা রুদ্র রেড্ডির  দ্বারা নির্মিত হয়েছিল।   ২০২১ সালে জুলাই মাসে রামাপ্পা মন্দিরকে ইউনেস্কো ওয়ার্ল্ড হেরিটেজ সাইট হিসাবে ঘোষণা করা হয় ।   অবস্থান  রামাপ্পা মন্দিরটি পালমপেট গ্রামে অবস্থিত,  যা মুলুগু শহর (ওয়ারঙ্গাল শহর থেকে প্রায় ৭০ কিলোমিটার) থেকে ১৯ কিলোমিটার দূরে অবস্থিত। কোটাগুল্লু থেকে ৬ কিলোমিটার দূরে অবস্থিত যেখানে আরেকটি শিবা মন্দির অবস্থিত।   স্থাপত্য   রামাপ্পা মন্দিরটি একটি ৬ ফুট উচ্চতা বিশিষ্ট পাথরের পিলারের প্ল্যাটফর্মের উপর দাঁড়িয়ে আছে। গর্ভগৃহের সামনের হলটিতে অসংখ্য খোদাই করা স্তম্ভ রয়েছে যেগুলি এমন একটি প্রভাব তৈরি করার জন্য স্থাপন করা হয়েছে যা আলো এবং স্থানকে বিস্ময়করভাবে একত্রিত করে। মন্দিরটির নামকরণ করা হয়েছে ভাস্কর রামাপ্পার নামে, যিনি এটি নির্মাণ করেছিলেন, এটি ভারতের একমাত্র মন্দির যা কারিগরের নামে নামকরণ করা হয়েছে। http://whc.unesco.org/en/tentativelists/5889/  ইতিহাস বলে যে এই মন্দির নির্মাণের জন্য ৪০ বছর লেগেছিল।  মন্দিরটির কাঠামো লালচে বেলেপাথরে, তবে বাইরের চারপাশের কলামগুলিতে কালো ব্যাসল্টের পাথরের বড় বন্ধনী রয়েছে যা আয়রন, ম্যাগনেসিয়াম এবং সিলিকা সমৃদ্ধ। এগুলি পৌরাণিক প্রাণী বা মহিলা নর্তকী বা সঙ্গীতশিল্পী হিসাবে খোদাই করা আছে। রামাপ্পা মন্দিরটি সৃজনশীল প্রতিভাধর একটি চমৎকার উদাহরণ যা সুন্দর শিল্পের সঙ্গে দেয়াল, স্তম্ব এবং সিলিং এর শিল্পকলা জটিল করেছে। মন্দিরটির ছাদ (গর্বাসহল) ইট দিয়ে নির্মিত যা এতটা হালকা যে তারা জলেতে ভাসতে সক্ষম।    প্রধান মন্দিরের উভয় পাশে দুটি ছোট শিব মন্দির রয়েছে। শিব মন্দিরের মুখোমুখি একটি বিশাল নন্দীর মূর্তির অবস্থায় রয়েছে।  যুদ্ধ এবং প্রাকৃতিক দুর্যোগের সময় পুনরুত্থান, লুণ্ঠন ও ধ্বংসের পরেও মন্দিরটি অক্ষত ছিল। ১৭ শতকের মাঝামাঝি একটি বড় ভূমিকম্প হয়েছিল যা কিছু ক্ষতি করেছে মন্দিরটির।  ছোট কাঠামোর অনেক উপেক্ষিত এবং ধ্বংসাবশেষ হয়। ভারত এর প্রত্নতাত্ত্বিক জরিপ এর দায়িত্ব গ্রহণ করেছে। মন্দির বাইরের দেওয়ালের প্রধান প্রবেশদ্বার গেটটি ধ্বংস হয়ে গেছে।  আরও দেখুন  হাজার স্তম্ভ মন্দির তথ্যসূত্র  বহিঃসংযোগ           বিষয়শ্রেণী:ভারতের মন্দির বিষয়শ্রেণী:হানামকোন্ডা জেলার হিন্দু মন্দির বিষয়শ্রেণী:তেলেঙ্গানার হিন্দু মন্দির বিষয়শ্রেণী:ওয়ার‍্যাংগ্যালের দর্শনীয় স্থান বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:মুলুগু জেলা